अफगानिस्तान में आत्मघाती विस्फोट में 20 मरे  
अफगानिस्तान के लोगार प्रांत में शनिवार को हुए एक कार बम विस्फोट में कम से कम 20 लोगों की मौत हो गई जबकि 23 लोग घायल हो गए।
अफगानिस्तान के लोगार प्रांत में शनिवार को हुए एक कार बम विस्फोट में कम से कम 20 लोगों की मौत हो गई जबकि 23 लोग घायल हो गए।  यह विस्फोट राजधानी काबुल से 60 किलोमीटर दूर लोगार प्रांत के अजरा जिले में हुआ।  समाचार एजेंसी 'सिन्हुआ' के मुताबिक अफगानिस्तान के आतंरिक मंत्रालय की ओर से जारी एक बयान में कहा गया कि एक आत्मघाती हमलावर ने विस्फोटकों से लदी एक कार को लगभग 10.30 बजे अजरा जिले के अस्पताल परिसर में उड़ा दिया, जिसमें 20 लोगों की मौत हो गई।  मारे गए लोगों में अस्पताल के कर्मचारी और मरीज भी शामिल हैं। मंत्रालय के इस हमले के लिए तालिबान को जिम्मेदार ठहराया है।